wickkiey/tamil-wikipedia-chunked huggingface dataset:
# போஸ்–ஐன்ஸ்டின் புள்ளியியல்

## கருத்துகள்

மிக குறைந்த வெப்பநிலையில் போசான்களின் நடத்தை பொ்மியான்களின் நடத்தையிலிருந்து வேறுபடுகிறது. (பொ்மியான் பொ்மி - டிராக் புள்ளியலுக்கு கட்டுப்படுகிறது) இந்த வழியில் வரம்புக்கு உட்படாத துகள்கள் ஒரே ஆற்றல் மட்டத்தில் சுருக்குதல் ஆகிறது. இதற்கு போஸ் - ஐன்ஸ்டின் சுருக்குதல் என்றுப்பெயா். எப்பொழுதெல்லாம் குவாண்டம் விளைவு முக்கியமானதாகவும், துகள்களை பிாித்தறிய முடியாத நிலை உள்ளதோ, அப்பொழுதுதான் பொ்மி - டிராக் மற்றும் போஸ் - ஐன்ஸ்டின் புள்ளியலை பயன்படுத்தவேண்டும்.
செறிவான துகள்கள் குவாண்டம் விளைவு
N/V
N = துகள்களின் எண்ணிக்கை
V = துகள்களின் அடா்த்தி
nq = குவாண்டம் செறிவு
துகள்களுக்கிடையே உள்ள இடைவெளி = வெப்ப டி - பிராக்லி அலைநீளம்
துகள்களின் அலைச்சாா்பு வெளிப்படையாக ஒன்றோடொன்று பொருந்தியுள்ளது.
பொ்மி - பிராங்சு புள்ளியல் பொ்மியான்களுக்கு மட்டும் தான் பயன்படுத்தமுடியும் ( பொ்மி துகள்கள் பெளலியன் தவிா்க்கை விதிக்கு உட்படுகின்றன) மற்றும் போஸ் - ஐன்சுட்டைன் புள்ளியியல் போசான்களுக்கு மட்டும் பயன்படும். குவையத்தின் செறிவு வெப்பநிலையைச் சாா்ந்தது, பெரும்பாலான அமைப்புகள் உயா்வெப்பநிலையில் கிளா்ச்சிகள் எல்லைக்கு ( மேக்சுவெல் போல்ட்சுமேன் ) உட்படுகிறது. தவிற அத்துகள்கள் அதிக அடா்தியைக்கொண்டும் உயா்வெப்பநிலையில் அல்லது குறைவான செறிவில் போஸ் - ஐன்ஸ்டீன் புள்ளியியலும் பொ்மி - பிராங்சு புள்ளியியலும் மேக்சுவெல் - போல்ட்சுமேன் புள்ளியியலாக மாறுகிறது. போசு என்பவரால் 1924 ஆம் ஆண்டு ஒளியன்களுக்காக போசு - ஐன்சுட்டைன் புள்ளியியல் அறிமுகப்படுத்தப்பட்டது. 1924 -25 ல் ஐன்சுட்டைன் இதை
அணுக்களுக்குப் பொதுமைப்படுத்தினா்.
B–E புள்ளியியல் எதிா்பாக்கப்பட்ட ஆற்றல் மட்டத்தில் உள்ள துகள்களின் எண்ணிக்கை.
:<math>n_i(\varepsilon_i) = \frac{g_i}{e^{(\varepsilon_i - \mu)/kT} - 1},</math>
n i=i-th-அமைப்பிலுள்ள துகள்களின் எண்ணிக்கை
g i- சம ஆற்றல் நிலையில் உள்ள ஆற்றல் மட்டம்
εi > μ
ϵ i -i-th அமைப்பிலுள்ள ஆற்றல்
μ-வேதி அழுத்தம்
k-போல்ட்சுமேன் மாறி
T-தனி வெப்பநிலை
பொ்மி-டிராக் துகள்கள் மூலம் பெறப்பட்ட சராசாி பொ்மியான்களின் எண்ணிக்கை மற்றும் ஆற்றல் ε i உடன் ஆற்றல் பரவலை ஒப்பிடும் போது
:<math> \bar{n}_i(\epsilon_i) = \frac{g_i}{e^{(\epsilon_i - \mu)/kT} + 1}.</math>
B–E புள்ளியியல் ராலே-ஜீன்ஸ் விதியின் பரவலுக்கு குறைக்கப்படும் போது k T ≫ ϵ i − μ,
:<math> n_i = \frac{g_i kT}{\varepsilon_i - \mu}. </math>
# போஸ்–ஐன்ஸ்டின் புள்ளியியல்

## வரலாறு

சத்யேந்திர நாத் போசு தாக்கா பல்கலைக்கழகத்தில் கதிா்வீச்சுக் குறைபாடு கோட்பாடு பற்றியும், புற
ஊதா கதிா்களின் பேரழிவு பற்றியும் விாிவுரையாற்றினார். அவர் மாணவா்களிடம் தற்காலத்தில் இந்தக் கோட்பாடு பற்றாக்குறையாக உள்ளது என்றும் இந்த முடிவு ஒரு ஊகமே தவிர செய்முறை முடிவுகளுடன் ஒத்துப்போவதில்லை் என்றும் கூறியுள்ளார். இந்தக் கோட்பாட்டைப் பயன்படுத்தும்போது
ஒருபிழை ஏற்பட்டது என்று கூறினாா். ஆனால்,எதிா்பாரதவிதமாக இந்தப் பிழையான ஊகம் செய்முறையோடு ஒத்துப்போகிறது என்றார். இந்தப் பிழை சாதாரணமாக உள்ளது. இரண்டு நாணயங்களை சுண்டும் போது 3 இல் இரு பங்கு தலைவிழுவதற்கான வாய்ப்பு உள்ளது. அடிப்படை புள்ளியல் தொிந்தவா்களுக்கு இது தவறாகத்தான் தொியும். எப்படியிருந்தாலும் இந்த முடிவு செய்முறை முடிவோடு ஒத்துப்போனது. எல்லா அளவுகோளிலும் நுண்துகள்களுக்கான மேக்சுவேல்-போல்ட்சுமேன் பரவல் சாியானதாக இருக்காது என தறுவாய்வெளியில் வெவ்வேறு நிலையில் கண்டறியப்பட்டது. ஒவ்வொரு நிலையிலும் உள்ள சிறிய கூட்டின் அடா்த்தி h3 ஆகும். ஒரு துகளின் நிலையும் உந்தமும் ஒரே மாறியாக எடுத்துக்கொள்ளப்படுகிறது. மெய்யியல் மாத இதழில் போசு இந்த விாிவுரையை ஏற்றுக்கொண்டு பிளாங்கு விதியும் ஒளி குவையத்தின் கருதுகோளும் என்ற சிறிய கட்டுரையை எழுதினாா். அவர் கட்டுரையை வெளியிடாமல் ஒதுக்கிவிட்டாா்கள். அவர் கையெழுத்துநகலை ஆல்பா்ட் ஐன்சுட்டைனுக்கு அனுப்பி Zeitschrift für Physik.
இதழில் வெளியிட கேட்டுக் கொண்டார். அதை ஐன்சுட்டைன் ஏற்றுக்கொண்டு செய்தித்தாளிள் வெளியான கட்டுரையை ஆங்கிலத்திலிருந்து ஐொ்மனுக்கு மொழிபெயா்த்து கட்டுரையை 1924 இல் வெளியிட்டாா். அணுவைப் பற்றிய கருத்துக்கு இதை விரிவுப்படுத்தும்போது போசும், ஐன்சுட்டைனும் போஸ்-ஐன்ஸ்டீன் செறிமத்தைக் கண்டறிந்தனா். இது அடா்த்தியான போசான்களின் தொகுப்பு (அந்தத் துகள்களின் சுழற்சி மதிப்பு முழுஎண் மதிப்புடையது. பிறகு அதன் பெயா் போசான் என்றாயிற்று). 1995 இல் செய்முறை வாயிலாக போஸ்-ஐன்ஸ்டீன் செறிமம் விளக்கப்பட்டது.
# போஸ்–ஐன்ஸ்டின் புள்ளியியல்

## போசு-ஐன்சுட்டைன் பரவல்

### பெருவரன்முறை தொகுப்புசார் விவரிப்பு

போஸ்-ஐன்சுட்டைன் பரவலைக் குவைய அமைப்பின் இடைவினை அல்லாத போசான்களுக்கு மட்டும் பயன்படுத்த முடியும். இந்த அமைப்பை கிரேண்டு வரன்முறைசார் தொகுப்பிலிருந்து மட்டும் எளிய முறையில் வருவிக்க முடியும்.இந்த என்சம்பிள் அமைப்பில் உள்ள தேக்கத்தில் ஆற்றலும் துகள்களும் பாிமாறிக்கொள்கினறன (வெப்பநிலை T மற்றும் வேதியழுத்தம µ நிலையாக உள்ளது). ஒவ்வொரு தனிதுகள் அமைப்பும் தனிதனியாகவும், சிறிய பெருவரன்முறைத் தொகுப்பாகச் செயல்படுகின்றன.
:<math> \begin{align}\mathcal Z & = \sum_{N=0}^{\infty} \exp(N(\mu - \epsilon)/k_B T) = \sum_{N=0}^\infty [\exp((\mu - \epsilon)/k_B T)]^N \\
& = \frac{1}{1 - \exp((\mu - \epsilon)/k_B T)}\end{align}</math>
துனைநிலையில் தனித்துகள்களில் உள்ள சராசாி துகள்களின் எண்ணிக்கை
:<math> \langle N\rangle = k_B T \frac{1}{\mathcal Z} \(\frac{\partial \mathcal Z}{\partial \mu}\)_{V,T} = \frac{1}{\exp((\epsilon-\mu)/k_B T)-1} </math>
இந்த முடிவு ஒவ்வொரு தனித்துகள் அமைப்புக்கும் பொருந்தும். மேலும், போசு-ஐன்சுட்டைன் பரவலின் முழு அமைப்புக்கும் பொருந்தும்.
துகள் எண்ணிக்கையில் உள்ள மாறுபாட்டை (வெப்ப ஏற்ற இறக்கத்தை பொறுத்து)வருவித்தால்
:<math> \langle (\Delta N)^2 \rangle = k_B T \(\frac{d\langle N\rangle}{d\mu}\)_{V,T} = \langle N^2\rangle - \langle N\rangle^2 </math>
இந்த வெப்ப ஏற்ற இறக்க மட்டம் வேறுபடுத்தும் துகள்களை விட அதிகமாக உள்ளது. அதற்கு பதிலாக பாய்சான் புள்ளியல் ⟨ ( Δ N ) 2 ⟩=⟨ N ⟩ 2 ⟩பயன்படுத்தபடுகிறது. கொடுக்கப்பட்ட ஆற்றல் மட்டத்தில் உள்ள போசான்களின் எண்ணிக்கை வடிவியல் பரவலில் பகிா்ந்தளிக்கபடுகறதே தவிர பாய்ஸான் பரவலில் பகிா்ந்தளிக்கபடவில்லை.
# போஸ்–ஐன்ஸ்டின் புள்ளியியல்

## பலதுறை பயன்பாடு

போஸ்-ஐன்சுட்டைன்ன் பரவலின் பயன்பாடு பல துறைகளில் பயன்படுகிறது. சில காலமாக போஸ்-ஐன்ஸ்டின் புள்ளியல் கால எடை, தகவல் கொணர்தலுக்கு பயன்படுகிறது.இந்த முறை DFR ன் கொகுதி படிமம் ஆகும்.
# போஸ்–ஐன்ஸ்டின் புள்ளியியல்

## மேலும் பார்க்க

- போஸ்-ஐன்ஸ்டின் ஒட்டுறவு
- ஐன்சுட்டைன் திண்மம்
- போசு- ஐன்சுட்டைன் செறிமம்
- இக்சு போசான்
- பாராபுள்ளியல்
- கரும்பொருள் கதிா்வீச்சின் பிளாங்கு விதி
- மீக்கடத்திகள்
- பொ்மி-டிராக் புள்ளியியல்
- மேக்சுவெல்-போல்ட்சுமேன் புள்ளியியல்
# பாப்பம்பாடி

**பாப்பம்பாடி** (*Pappambadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636905. இது பாப்பம்பாடி ஊராட்சிக்கு உட்பட்டது.
# பாப்பம்பாடி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 49 கிலோமீட்டர் தொலைவிலும், பாப்பிரெட்டிப்பட்டியில் இருந்து 10 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 320 மீட்டர் உயரத்தில் இருக்கிறது. இவ்வூரின் அமைவிடம் 11°57'16.6"N 78°26'21.3"E ஆகும்.
# பாப்பம்பாடி

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 510 குடும்பங்களும் 1965 மக்களும் வாழ்கின்றனா். இதில் 1009 ஆண்கள் 956 பெண்கள் ஆவா். இங்கு அரசின் ஊராட்சி ஒன்றிய நடுநிலைப்பள்ளி உள்ளது.
# அரசு மேல்நிலைப் பள்ளி, கள்ளிக்குடி

**கள்ளிக்குடி அரசு மேல்நிலைப்பள்ளி** (*Kallikudi Higher Secondary School*) இந்தியாவின் தமிழ்நாடு மாநிலம் மதுரையிலுள்ள கள்ளிக்குடி கிராமத்தில் அமைந்துள்ளது.  
1953 ஆம் ஆண்டு சூன் மாதம் 20 ஆம் தேதியன்று ஒரு ஆரம்பப் பள்ளியாகத் தொடங்கப்பட்டது. உசிலம்பட்டி கல்வி மாவட்டத்தைச் சேர்ந்த இப்பள்ளி 01.07.1978 ஆம் ஆண்டு ஒரு மேல்நிலைப்பள்ளியாக தரம் உயர்த்தப்பட்டது. பள்ளியின் பரப்பளவு 1.92 ஏக்கர்களாகவும், விளையாட்டு மைதானம் 5 ஏக்கர்களாகவும் உள்ளது. 6 முதல் 12 ஆம் வகுப்பு வரையிலான இருபால் மாணவர்களுக்கும் இங்கு கல்வி கற்பிக்கப்படுகிறது. தற்போது பள்ளியில் 31 ஆசிரியர்களும் 500 எண்ணிக்கைக்கும் மேற்பட்ட மாணவர்களும் உள்ளனர். பள்ளி தொடங்கிய காலத்திலிருந்து இதுவரை 30 தலைமையாசிரியர்கள் இங்கு பணியாற்றி உள்ளனர். கற்பித்தலுக்காக ஆறு வகுப்பறைகளும் இதர பணிகளுக்காக இரண்டு அறைகளும் பள்ளியில் உள்ளன.  
பள்ளியில் படிக்கும் மாணவர்களுக்கு விழிப்புணர்வூட்டும் பல்வேறு நிகழ்ச்சிகள் அடிக்கடி நடத்தப்படுகிறது.
# பாலைத் தாவரம்

பாலைத்தாவரங்கள் வறள்நிலத் தாவர உருவ அமைப்புடன் உடலியல் பல்வேறு வகையில் அமைந்து தண்ணீரைப் பாதுகாக்கும் தாவரமாகும். மேலும் பொதுவாக இவை உலர் காலங்களில், பேரளவு தண்ணீர் சேமித்து வைக்கின்றன. மற்ற இனங்கள் தங்கள் திசுக்களில் நீண்ட காலத்திற்குத் தற்காலிகமாக வாழத் தக்கவையாக மாற்றப்படலாம், அதன் போது அவை வளர்சிதை மாற்ற நடவடிக்கைகள் திறம்பட மூடப்படும். உள்ளங்கை உருவக மற்றும் உடற்கூறியல் தழுவல்கள் கொண்ட
# அளேகோட்டா

**அளேகோட்டா** அல்லது **ஹலேகோட்டா** (Halekotta) என்பது இந்தியாவில், தமிழ்நாட்டில், கிருஷ்ணகிரி மாவட்டத்தில், ஒசூர் வட்டத்தில் அமைந்துள்ள ஒரு சிறிய கிராமம் ஆகும்.
# அளேகோட்டா

## மக்கள் வகைப்பாடு

பீர்ஜேப்பள்ளி ஊராட்சிக்கு உட்பட்ட இந்த ஊரானது ஒசூரில் இருந்து 18 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 36 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி
இந்த ஊரில் மொத்தம் 707 வீடுகள் உள்ளன. மொத்த மக்கள் தொகை 2,990 இதில் ஆண்கள் 1535. பெண்கள் 1455 ஆவர். குழந்தைகள் எண்ணிக்கை 301 ஆகும்.
# எஸ். நூர் முகமது

**செ. நூர் முகம்மது** (*S. Noor Mohammad*) என்பவர் இந்திய அரசியல்வாதியும் முன்னாள் தமிழ்நாடு சட்டமன்ற உறுப்பினரும் ஆவார். இவர் 1989ஆம் ஆண்டு கன்னியாகுமரி மாவட்டம், பத்மநாபபுரம் சட்டமன்றத் தொகுதியில் இந்தியப் பொதுவுடமைக் கட்சியின் (மார்க்சிஸ்ட்) வேட்பாளராக போட்டியிட்டு தமிழ்நாடு சட்டசபைக்கு உறுப்பினராகத் தேர்ந்தெடுக்கப்பட்டார்.
# லிப்பா ஆல்பா (உணிமுள்)

**லிப்பா ஆல்பா** என்பது வெர்பேசியே குடும்பத்தையைச் சேர்ந்த உணிமுள் வகையைச் சேர்ந்த பூக்கும் புதர்த்தாவரம ஆகும். இது இதன் பிறப்பிடம் அமெரிக்காவின் தெற்கு டெக்சஸ், மெக்ஸிக்கோ, கரீபியன், மத்திய அமெரிக்கா, தென் அமெரிக்கா பகுதிகள் ஆகும். இந்த இனங்கள் ஆஸ்திரேலியாவிலும் இந்தியாவிலும் உள்ளன, அங்கு இது மனிதர்களால் கொண்டு செல்லப்பட்டு அறிமுகம் ஆனது ஆகும். இந்த தாவரம் 1.5 மீ (4.9 அடி) உயரம்வரை வளரக்கூடிய, பல கிளைகளுடன் கூடிய புதர் ஆகும். இதன் பூக்கள் இளஞ்சிவப்பு, அல்லது வெளிர் நீல ஊதா ஆகிய நிறங்கள் கொண்டவை. மலர்கள் 2 செ.மீ. (0.79 அங்குலம்) நீளமுள்ளதாக இருக்கும். தமிழ்நாட்டின் பலபகுதிகளிளும் காணப்படுகிறது. பல கிளைகளை கொண்டு ரோஜா செடி முள் போலகீழ்நோக்கிய முள் கொண்டது.
# மெத்தடோன்

**மெத்தடோன்** (*Methadone*) என்பது ஒரு வலி நிவாரணி ஆகும்.இது டோலோபைன் என்ற பெயரில் விற்பனை செய்யப்படுகிறது.இது ஒரு போதை மருந்தாகவும் பயன்படுத்தப்படுகிறது. ஓபியோடைட் வலி மற்றும் பராமரிப்பு சிகிச்சையாகவும் அல்லது ஓபியோடைட்டால் மெலிந்தவர்களுக்கு உதவுவதற்காகவும் பயன்படுத்தப்பட்டது. மெத்தடோனைப் பயன்படுத்தி உடலில் உள்ள நச்சுத்தன்மையை ஒரு மாதத்திற்கும் குறைவாகவோ அல்லது ஆறு மாதங்கள் வரை படிப்படியாகவோ நீக்க முடியும். ஒற்றை டோஸ் விரைவான விளைவைக் கொண்டிருக்கும்போது, அதிகபட்சமாக ஐந்து நாட்களுக்கு பயன்படுத்தலாம். ஒரு ஒற்றை டோஸானது சாதாரண கல்லீரல் செயல்பாடு கொண்ட மக்களின் நீண்ட கால பயன்பாட்டிற்கு பின்னர் ஆறு மணி நேரம் கடந்த பிறகே விளைவுகளை ஏற்படுத்தும். மெத்தடோன் வழக்கமாக வாய்மூலம் எடுத்துக்கொள்ளப்படுகிறது சிலசமயங்களில் தசை அல்லது நரம்பு ஊசி மூலம் எடுத்துக்கொள்ளப்படுகிறது.  
மெத்தடோனின் பக்க விளைவுகள் பிற ஓபியாய்டுகளின்பக்க விளைவுகளை ஒத்தவை. பொதுவாக இவை மயக்கம், தூக்கம், வாந்தி, வியர்வை. கடுமையான அபாயங்கள், ஓபியோய்ட் முறையற்ற பயன்பாடு மற்றும் சுவாசப்பிரச்சினைகளை உள்ளடக்கியது. அசாதாரண இதய துடிப்புகளும் ஏற்படலாம். 2011 இல் அமெரிக்காவில் மெத்தடோன் நச்சு சம்பந்தப்பட்ட இறப்பு எண்ணிக்கை 4,418 ஆகும், இது ஓபியோடைட் நச்சுத்தன்மையிலிருந்து மொத்த இறப்புகளில் 26% ஆகும்.மெத்தடோன் பயன்பாட்டினால் அதிக அளவிலான அபாயங்கள் உள்ளன. மெத்தடோன் இரசாயனத் தொகுப்பினால் தயாரிக்கப்படுகிறது மற்றும் ஓபியோட் பெற்றுக்கொள்ளும் தன்மையாக செயல்படுகிறது. மெத்தடோன் 1937 முதல் 1939 வரை ஜெர்மனியில் குஸ்டாவ் எர்ஹார்ட் மற்றும் மேக்ஸ் பாக்முஹல் ஆகியோரால் உருவாக்கப்பட்டது. இது 1947 இல் அமெரிக்காவில் பயன்படுத்தப்பட்டது. மெத்தடோன் உலக சுகாதார அமைப்பின் அத்தியாவசிய மருந்துகளின் பட்டியலில் உள்ளது,இது ஆரோக்கியமான முறையிலான மிகவும் பயனுள்ள மற்றும் பாதுகாப்பான மருந்தாகும். 2013 ஆம் ஆண்டில் உலகளவில் 41,400 கிலோகிராம் உற்பத்தி செய்யப்பட்டது. இது மற்ற போதை மருந்துகளை போலவே செயல்படுகிறது. இது அமெரிக்காவில் எளிய விலையில் கிடைக்கக்கூடிய மருந்தாகும்.
# அண்ணா நகர் கோபுரம்

**அண்ணா நகர் கோபுரம்** 1968 உலக வர்த்தக கண்காட்சிக்காக கட்டப்பட்ட 138 அடி (42 மீட்டர்) உயரமான கோபுரமாகும். இது பி. எஸ். அப்துல் ரஹ்மான் அவர்களால் நிறுவப்பட்டது. அதன் பிரதான நுழைவாயில் 3 வது முதன்மை சாலை மற்றும் 6 வது முக்கிய சாலையில் உள்ளது. காலையில் நடைப் பயிற்சி செய்பவர்களாலும்,நடை ஓட்ட்ம்பயிற்சி செய்பவர்களாலும் இது பிரபலமாக உள்ளது. மேலும் மாலைவேளைகளில் குடும்பத்தினர் மற்றும் இளைஞர்கள் விளையாட மற்றும் ஓய்வெடுக்க பயன்படுகிறது. ஒரு பெயரளவு கட்டணத்தில் கோபுரத்திற்கு மேலேசென்று நகரத்தின் மிகச்சிறந்த காட்சிகளை காணமுடியும். கடந்த சில ஆண்டுகளாக சிலர் தற்கொலை செய்துகொண்ட காரணங்களுக்காக பாதுகாப்புக் கருதி உள்ளே நுழைவது கடந்த சில ஆண்டுகளாக நிறுத்தப்பட்டிருந்தது. கோபுரம் மற்றும் பூங்கா இப்போது புதுப்பிக்கப்பட்டு ஒரு சறுக்கு விளையாட்டு தளம் ஏற்படுத்தப்பட்டுள்ளது. தற்பொழுது பொது மக்கள் பயன்படுத்த மீண்டும் திறக்கப்பட்டுள்ளது. பண்டைய தமிழ் தற்காப்பு கலையான சிலம்பாட்டம் இங்கே சிறந்த பயிற்சியாளர்களால் பயிற்றுவிக்கப்படுகிறது.
# சாம்பார் உப்பு ஏரி

**சாம்பார் உப்பு ஏரி** *(Sambhar Salt Lake)* என்பது இந்தியாவின் மிகப் பெரிய உள்நாட்டு உப்பு ஏரியாகும். இது இந்திய இராசத்தன் மாநில ஜெய்ப்புர் மாவட்டத்தில் சாம்பர் ஏரி நகரியத்தில் உள்ளது. இது ஜெய்ப்பூரில் இருந்து தென்மேற்காக 80 கி.மீ. தொலைவிலும் இராசத்தன் மாநில அஜ்மீர் நகரில் இருந்து வட கிழக்காக 64 கி.மீ. தொலைவிலும் அமைந்துள்ளது. I இதுவரலாற்றுச் சிறப்பு வாய்ந்த சாம்பார் ஏரி நகரியத்தைச் சுற்றி அமைகிறது.
# சாம்பார் உப்பு ஏரி

## புவிப்பரப்பியல்

இந்த ஏரி, மந்தா, உரூபன்கார், காரி, கந்தேலா, மேதா, சமூத் ஆகிய ஆறு ஆறுகளில் இருந்து தன்ணீரைப் பெறுகிறது. இதன் நீர்ப்பிடிப்புப் பரப்பு700 ச.கி.மீ. ஆகும். இது கங்கை ஆற்றின் கரையோரப் பகுதியின் பகுதியாக இல்லை, புவியியலாக ஒரு தனி நிலப்பகுதியாக அமைகிறது. [1] இந்த ஏரி உண்மையில் ஒரு அகல்விரிவான உப்புச் சதுப்புநிலம் ஆகும், வறண்ட பருவத்தில் சுமார் 60 செமீ (24 அங்குலம்) முதல் மழைக்காலத்திற்குப் பிறகு சுமார் 3 மீ(10 அடி) வரை நீரின் ஆழம் மாறுகிறது. இது பருவத்தைப் பொறுத்து 190 முதல் 230 சதுர கிலோமீட்டர் பரப்பளவை கொண்டுள்ளது. இது 3 கி.மீ. முதல் 11 கி.மீ. வரை மாறும் அகலமும் 35.5 கி.மீ. நீளமும் கொண்ட நீள்வட்ட வடிவ ஏரி ஆகும். இது நாகவுர், ஜெய்ப்பூர் மாவட்டங்களில் அமைந்துள்ளது, இது அஜ்மீர் மாவட்டத்தை எல்லையாக கொண்டுள்ளது. ஏரி சுற்றளவு 96 கி.மீபிது ஆராவலி மலைத்தொடரால் சூழப்பட்டுள்ளது.  
சாம்பார் ஏரிப் படுகை 5.1 கி.மீ. நீளமான மணற்பாறை மூலம் பிரிக்கப்பட்டுள்ளது. உப்பு நீர் ஒரு குறிப்பிட்ட செறிவு அடைந்தவுடன், மேற்குத் திசையில் அணைக் கதவுகளை உயர்த்துவதன் மூலம் கிழக்குப் பகுதியிலிருந்து விடுவிக்கப்படும். அணைக்கு கிழக்கே உப்பளங்கள்(உப்புநீர்ப் பாசனக் குளங்கள்) உள்ளன, அதில் உப்பு ஆயிரம் ஆண்டுகளாக தேக்கித் திரட்டப்படுகிறது. இந்தக் கிழக்கு பகுதி 80 ச.கி.மீ. பரப்புள்ளதாகும். உப்பு நீர்த்தேக்கங்கள், கால்வாய்கள், உப்பு மேடுகள்ஆகியன குறுகிய முகடுகளால் பிரிக்கப்படுகின்றன. அணைக்கு கிழக்கே சாம்பார் ஏரி நகரத்திலிருந்து உப்புச் செயல்பாடுகளுக்கு பிரித்தானிய அரசு (இந்தியாவின் விடுதலைக்கு முன்னால்) ஒரு தொடருந்துத் தடத்தை அமைத்தது.  
அருகிலுள்ள விமான நிலையம் சங்கானர்; அருகிலுள்ள தொடருந்து நிலையம் சாம்பார் ஆகும். மந்தா, உரூபன்கர், கந்தேலா, காரி, மேதா, சமூதளாகிய ஆறுகளில் இருந்து நீரோடைகள் இந்த ஏரிக்குள் பாய்கின்றன. மந்தாவும் உரூபன்கரும் முதன்மையான நீரோடைகளாகும். மந்தா தெற்கு வடக்காகப் பாய்கிறது; உரூபன்கர் வடகிழக்காகப் பாய்கிறது.  
கோடைகாலத்தில் வெப்பநிலை 40 செ வெப்பநிலைக்கு உயரும்; குளிர்காலத்தில் 11 செ வெப்பநிலைக்குத் தாழும்.
# கரிசாக்கு ஒண்முகிற்படலம்

**கரிசாக்கு ஒண்முகிற்படலங்கள்** (coal sack nebulae) என்பவை இயற்கை ஒளி பெற்றவை அல்ல. அருகில் உள்ள விண்மீன்களின் ஒளியால் அவை ஒளி பெறுகின்றன. பால்வழியில், விண்மீன்கள் மிகமிகக் குறைவாக உள்ள திட்டுகளும், விண்மீன்களே இல்லாத திட்டுகளும், இருண்ட முகில்படிவங்களாகத் தோற்றமளிக்கின்றன. இவற்றை இருண்ட ஒண்முகிற்படலங்கள் (dark nabulae) எனக் குறிப்பிடுகின்றனர். இவ்வகையைச் சார்ந்த கரிசாக்கு ஒண்முகிற்படலம் இயல்பான கண்ணாலேயே பார்க்கக்கூடியது. பெரிய கருந்திட்டுப் போல், தென்சிலுவை விண்மீன் குழுவுக்கு அருகில் 4 டிகிரி கோண விட்டத்தில் அமைந்துள்ளது.
# ஹென்றி பியர்ரம்பொன்ட் (தூதர்)

மரியாதைக்குரிய ஹென்றி மனுவேர்ஸ் பியர்ரபோண்ட் (18 மார்ச் 1780 - 10 நவம்பர் 1851) ஒரு ஆங்கில தூதர் ஆவார். 1804 முதல் 1807 வரையான காலப்பகுதியில் ஸ்வீடனின் நீதிமன்றத்தில் அவர் தூதராக பணியாற்றினார்.
# ஹென்றி பியர்ரம்பொன்ட் (தூதர்)

## பின்னணி

ரிச்செண்ட், சர்ரேயின் வில்லியம் மில்ஸின் மகள் அன்னால் சார்லஸ் பியர்ரம்போண்டின் மூன்றாவது மகனான பியர்ரபோன் ஆவார். ஈவ்லின் பிரெர்பொன்ட் மற்றும் சார்லஸ் பியர்ரபோன்ட், 2 வது ஏர்ல் மனார்வர்கள், அவரது மூத்த சகோதரர்கள்.
# ஹென்றி பியர்ரம்பொன்ட் (தூதர்)

## இராஜதந்திர வாழ்க்கை

1804 ஆம் ஆண்டு முதல் 1807 வரை ஸ்வீடனின் நீதிமன்றத்தில் பியர்ரபோன் தூதராக நியமிக்கப்பட்டார். 1807 இல் அவர் பிரைவேட் கவுன்சில் பதவியேற்றார்.
# ஹென்றி பியர்ரம்பொன்ட் (தூதர்)

## குடும்பம்

1818 இல் ஹென்றி செசில், எக்ஸிடெர் 1 வது மார்கஸ் மகள் லேடி சோபியா செசில் திருமணம் செய்துகொண்டார். அவர்கள் வில்ட்ஷயர், கன்ஹோல்ட் பூங்காவில் வாழ்ந்தனர். அவர்களுடைய மகள் ஆகஸ்டா சோபியா அன்னே பியர்ரபோன் மேஜர் ஜெனரல் லார்ட் சார்லஸ் வெலெஸ்லிலை மணந்தார். அவளால், ஹென்றி வெலெஸ்லேயின் தாய்வழி தாத்தா, வெலிங்டன் 3 வது டூக் மற்றும் ஆர்தர் வெல்லஸ்லி, வெலிங்டன் 4 வது டியூக் ஆகியோரின் தாய் தாத்தா. 1823 ஆம் ஆண்டில் லேடி சோபியா இறந்துவிட்டார். 71 வயதான நவம்பர் 1851 இல் பியர்ரெபோன் இறந்தார். அவரது நினைவாக செயிண்ட் எட்மண்ட் தேவாலயத்தில் ஹோல்ம் பியர்ரபோன் நினைவு உள்ளது.
# உள் அரங்கு விளையாட்டுகள்

**உள் அரங்கு விளையாட்டுகள்** (*Indoor games and sports*) என்பவை பொதுவாக வீட்டிலோ நன்கு பாதுகாக்கப்பட்ட கட்டிடத்திலோ உடற்பயிற்சிக் கூடங்களிலோ நீச்சலரங்கிலோ கூரையிடப்பட்ட விளையாட்டரங்கத்திலோ பல்வேறு வகைகளில் கட்டமைக்கப்பட்ட ஆட்டங்களும் போட்டி உடற்பயிற்சிகளும் விளையாட்டுகளும் ஆகும்.
# உள் அரங்கு விளையாட்டுகள்

## சீட்டு ஆட்டங்கள்

- சீட்டாட்டம்
# உள் அரங்கு விளையாட்டுகள்

## நிகழ்பட ஆட்டங்கள்

- நிகழ்பட ஆட்டம்
# உள் அரங்கு விளையாட்டுகள்

## பலகை விளையாட்டுகள்

- சதுரங்கம்
- கேரம்
- பல்லாங்குழி
- தாயக்கட்டம்
# உள் அரங்கு விளையாட்டுகள்

## மேசை விளையாட்டுக்கள்

- மேசைப்பந்தாட்டம்
- மேடைக் கோற்பந்தாட்டம்
# உள் அரங்கு விளையாட்டுகள்

## அரங்க விளையாட்டுக்கள்

- கராத்தே
- குத்துச் சண்டை
- ஜிம்னாஸ்டிக்
- நீந்துதல்
- இறகுப்பந்து
- கூடைப்பந்து
- பூப்பந்து
# அறிவுணரிய நடத்தையியல்

## அறிவுணரிய நடத்தையியல்

அறிவுணரிய நடத்தையியல் என்பது நடத்தையியலின் ஒரு பிரிவாகும்.இப்பிரிவு விலங்குகளின் நனவு விழிப்புணர்வு மற்றும் உள்ளுணர்வின் நடத்தை மீதான தாக்கத்தை பற்றிய விலங்கியலின் பிரிவாகும்.அமெரிக்காவை சேர்ந்த டொனால்டு கிரி்ப்பின் என்ற விலங்கியல் பேராசிரியரால் இத்தகைய ஆய்வுகள் முதன்முதலில் மேற்கொள்ளப்பட்டன.நடத்தையியலும் அறிவுணரியலும் கலந்த அறிவியலின் இப்பிரிவானது பெரும்பாலும் விலங்குகளை அவற்றின் இயற்கை சூழலில் ஆய்வு செய்து பரிணாமம் தகவமைப்பு துாண்டல் குறிப்பிட்ட சிற்றினங்களுக்கே உரிய நடத்தை தொகுதி ஆகியவற்றை அறிய முற்படுகிறது.நடத்தையியலில் மனித நடத்தையும் ஆராயப்படுகிறது.விலங்குகளின் உளவியல் ஆய்விற்காக அவற்றை குறிப்பிட்ட ஆய்வு அமைப்புக்குள் (செயற்கையாக) உட்படுத்தி ஆய்வுசெய்யும்போது முழுமையாக அறியமுடியுமா என்னும் கேள்விக்கு பதிலாக அறிவுணரிய நடத்தையியல்
உள்ளது.
=
# ஒக்காம் இயற்கணிதம்

கணிதத்தில் **ஒக்காம் இயற்கணிதம்** (*Ockham algebra*) என்பது இரட்டை உள் அமைவியம் கொண்டவரம்புள்ள பங்கீட்டுப் பின்னல் ஆகும்.  
அதாவது, ~ என்ற செயல்பாடு ~(*x* ∧ *y*) = ~*x* ∨ ~*y*, ~(*x* ∨ *y*) = ~*x* ∧ ~*y*, ~0 = 1, ~1 = 0 என்பதைத் திருப்திப்படுத்துகிறது.  
இதனை 1977 இல் பெர்மன் அறிமுகப்படுத்தினார். 1979 இல் உர்குவார்ட் மூலம் வில்லியம் ஒக்காம் என்பவரின் பெயரால் வெளியிடப்பட்டது.  
பூலிய இயற்கணிதம், டி மார்கன் இயற்கணிதம், ஸ்டோன் இயற்கணிதம், கிளீன் இயற்கணிதம் ஆகியவை ஒக்காம் இயற்கணிதத்திற்கு எடுத்துக்காட்டுகள் ஆகும்.
# அல்லியம் சியோசசைடஸ்

**அல்லியம் சியோசசைடஸ்** (Allium caesioides) என்பது இந்தியா, பாகிஸ்தான் , தாஜிகிஸ்தான், ஆப்கானிஸ்தான் போன்ற நாடுகளில் உள்ள உயரமான மலைப் பகுதிகளில் காணப்படும் ஒரு தாவரம் ஆகும். இதன் பூக்கள் முட்டை வடிவ விளிம்புடன், 10 செ.மீ குறுக்காலவுடன், 30 செ.மீ உயரமான காம்புடன் இருக்கும். இவை முடி மாதிாியான இலைகளையும், ஊதா நிற பூக்களையும் உடையது.
# இரவி கோமதம்

**இரவி வீரராகவன் கோமதம்** (பிறப்பு 1950, சென்னை) என்பவர் பக்திவேதாந்தா நிறுவனம் (பெர்கிலே மற்றும் மும்பை) மற்றும் புதியதாக நிறுவப்பட்ட சீமெண்ட்டிவ் தகவல் அறிவியல் மற்றும் தொழில்நுட்ப நிறுவனம் ஆகியவற்றின் இயக்குநர் ஆவார். மேலும் இவர், இராஜஸ்தான், பிலானியில் உள்ள பிர்லா தொழில்நுட்பம் மற்றும் அறிவியல் கழகத்தில் துணைப் பேராசிரியராக பணிபுரிகிறார். இவர், மேற்காண் நிறுவனங்களில், பட்டபடிப்புகளுக்கு கற்பிக்கிறார்.  
இந்திய அரசின், மனிதவள மேம்பாட்டுத் துறையின் கிழ் உள்ள இந்திய தத்துவ ஆராயிச்சி குழுவில் (ICPR) 2015-16ஆம் ஆண்டிற்கான வருகைதரு பேராசிரியராக இருந்தார்.  
1990ஆம் ஆண்டு சனவரி மாதம், சான் பிரான்சிஸ்கோவில் ‘அறிவியலில் நினவுநிலை சார் ஆய்வு’ என்ற தலைப்பில் முதல் பன்னாட்டு மாநாட்டினை ஏற்பாடு செய்தார். இதை தொடர்ந்து 1997ஆம் ஆண்டு, கோமாட்டம், பிலானி, பிர்லா தொழில்நுட்ப மற்றும் அறிவியல் நிறுவனத்துடன் (BITS) சேர்ந்து, ’நினவுநிலை ஆய்வுகள்’ என்ற உலகத்தின் முதல் MS/Ph.D படிப்பினை கொண்டு வந்தார். ’நினவுநிலைஆய்வுகள்’ என்பது ஒர் வளருகின்ற பலதுறை அறிவியல் களம். கோமதம், பருப்பொருளை ஆய்வதற்கான புதிய வழியே நினவுநிலை ஆய்வு என மறுசிந்தனை செய்துள்ளார்.  
இந்தியாவின் மும்பை பல்கலைகழகத்துடன் இணைந்து சொல் சீமெண்ட்டிவ் தகவல் அறிவியல் மற்றும் தொழில்நுட்ப நிறுவனம் , 2015ஆம் ஆண்டு முதல் M.A (ஆய்வு) மற்றும் Ph.D படிப்புகளை வழங்கி வருகிறது.  
கோமதத்தின், ஆய்வுக் களமானது, குவாண்டம் இயங்கியலை அடித்தளமாக கொண்டது. அவ்வடிதளத்தில், தற்சார்பற்ற சொல் பொருளியல் தகவல் மற்றும், ரோவளி போன்றோரிடம் இருந்து மாறுபட்ட, ‘தொடர்பியல் பண்புகள்’ போன்ற புதிய சிந்தனைகளை புகுத்தினார். சொல் பொருளியல் கணக்கீடு, அமைப்பு அறிவியல், செயற்கை அறிவுத்திறன், அறிவியலின் மெய்யியல், மொழி மெய்யியல் போன்றவற்றிலும் ஆய்வு செய்வதில் ஆர்வம் காட்டினார்.
# இரவி கோமதம்

## கல்வி

- B.E 1972 மின்சார மற்றும் மின்னனு பொறியியல், அண்ணாமலைப் பல்கலைக்கழகம், இந்தியா.
- M.E 1974, மின்னனு பொறியியல், பிர்லா தொழில்நுட்பம் மற்றும் அறிவியல் கழகம், பிலானி, இந்தியா
- Ph.D 1998, குவாண்டம் இயக்கவியலின் அடிப்படைகள், மும்பை பல்கலைக்கழகம், இந்தியா.ஆய்வு கட்டுரையின் தலைப்பு: ''குவாண்ட்ம் கோட்பாட்டின் யதார்த்தமான விளக்கத்தை நோக்கி – போர் மற்றும் ஐன்ஸ்டைனை ஒருங்கினைத்தல்.
''
# இரவி கோமதம்

## ஆரம்க நிலையில் நிறுவனங்களில் செய்த வேலை

70களில், கோமதம், இந்திய பன்னாட்டு விமான சேவை நிறுவனத்தின், மென்பொருள் வளர்ச்சி செயல்திட்ங்களில் செயல்பட்டார். பின்னர், அமெரிக்காவிற்கு சென்று, இயக்க முறைமை வடிவமைப்பு, தரவுத் தகவல் தொடர்பு மற்றும் மிகப் பெரிய தகவல் வடிவமைப்பு ஆகிய களங்களில், ஜெனரல் மோட்டார்ஸ், ஃபோர்டு, கிரைசுலர், பர்ரோசாண்ட், ஐபிஎம் போன்ற ஃபார்ச்சூன் 500 நிறுவனங்களின் பகுதிநேர ஆலோகசராக பணியாற்றினார்.
# இரவி கோமதம்

## கல்வி பாதை

கோமதம், 80களில் தன்னுடைய பார்வையை, அடிப்படை அறிவியல் ஆய்வின் பக்கம் திருப்பினார். இவர், மும்பை மற்றும் பெர்கிலேவில், பக்திவேதாந்தா நிறுவனத்தின் (BI) வளர்ச்சிக்கு பங்களித்தார். அந்நிறுவனத்தில் பங்களித்துக் கொண்டே, தனது முனைவர் ஆய்வு பட்டத்தை, அடிப்படை குவாண்டம் இயக்கவியலில் பெற்றார்.  
இவர், தென் ஆப்பிரிக்காவில் உள்ள பிரிட்டோரியா பல்கலைகழகம் மற்றும் அமேரிக்காவின், நியூ ஆர்லேன்ஸ், லயோலா பல்கலைகழகத்தில் வருகைதரு பேராசிரியராகப் பணியாற்றினார்.
# இரவி கோமதம்

## ஆய்வு

1925ல் எர்வின் சுரோடிங்கரின் அலைச் சமன்பாட்டிலிருந்து வருவித்த, சார்பியல் சாரா குவாண்ட்ம் இயக்கவியலே, கோமதத்தின் முதன்மை ஆய்வுக் களமாக இருந்தது.  
கோமதம், தனது சொந்த அணுகுமுறையை, பேரியலான குவாண்டம் இயக்கவியலில் (MQM) கொண்டுவந்தார். இவ்வணுகுமுறை, 80களில் அந்தோனி ஜேம்ஸ் லேகட் என்பவரால் கொண்டுவரப்பட்ட, பேரியலான செலவுத்தொகுதி மற்றும் பேரியலான குவாண்டம் ஒரியல்பு என்னும் சிந்தனையைவிட மாறுபட்டதாக இருந்தது. லேகட்டின் முயற்சி, தற்போதைய நுண்ணிய குவாண்டம் இயற்பியலை, பேரியலான நிலையில் மேற்பொற்த்தி மறைமுகமாக உற்றுநோக்குவதே.  
ஆனால், கோமாட்டம், ஸ்கோடின்ஜர் சமன்பாட்டின் பயன்பாடு சாராத MQMயை, உருவாக்க முயற்சி செய்தார். ஏனென்றால், பேரியலான நிலையில் குவாண்டம் மேற்பொருந்துதலை, நேரடியாக உற்றுநோக்கலாம். இதுசார்ந்து இரு புதிய சிந்தனைகல்ளை இயற்பியலில் உருவாக்கியுள்ளார்: ‘தற்சார்பற்ற சொல்பொருளியலின் தகவல் மற்றும் ‘தொடர்பியல் பண்புகள்’.  
MQMயை விரிவாக்கம் செய்வதின் ஒரு பகுதியாக, கோமதம் சொல் பொருளியல் தகவல், குவாண்டம் கணக்கீடு மற்றும் மொழிகளின் தத்துவம் போன்றவற்றிலும் ஆர்வம் கொண்டார்.
# இரவி கோமதம்

## தேர்ந்தெடுக்கப்பட்ட ஆய்வுக் கட்டுரைகள்

- Niels Bohr's Interpretation and the Copenhagen Interpretation—Are the two incompatible?" Here Gomatam contrasts Bohr's Interpretation with Copenhagen Interpretation (where Bohr is a co-author). This paper was a required reading in a course in Quantum Mechanics at Brown University.
- Quantum Theory and the Observation Problem. Michael Turvey credits Gomatam for labeling a key problem in quantum mechanics as “observation problem” which he says were only "implicit in deliberations of Bohr, Einstein, Bell and others: to identify a quantum-compatible nonclassical conception of everyday objects, one consonant with the principle of superposition." Wolfgang Prinz, M.W. Stuckey and Panos Pardalos cite this paper for its key contribution in the field of macroscopic quantum mechanics.
- How Do Classical and Quantum Probabilities Differ?
- Macroscopic Quantum Mechanics and System of Systems Design Approach.
- Quantum Theory, the Chinese Room Argument and the Symbol Grounding Problem.
- Quantum Realism and Haecceity.
- Popper’s Propensity Interpretation and Heisenberg’s Potentia Interpretation — A comparative assessment.
- Do Hodgson's Propositions Uniquely Characterize Free Will? Invited commentary on a target paper, "A Plain Person's View of Free Will" by David Hodgson.
- Physics and Common Sense: Relearning the Connections in the Light of Quantum Theory.
# இரவி கோமதம்

## செயல்பாடுகள் மற்றும் சமூகங்கள்:

- அமெரிக்க செயற்கை நுண்ணறிவு சங்க உறுப்பினர்.
- அமெரிக்க தத்துவ சமூகத்தின் உறுப்பினர்.
# அனா சாகர் ஏரி

**அனா சாகர் ஏரி** (*Ana Sagar Lake*) இந்தியாவின் இராசத்தான் மாநிலத்திலுள்ள அச்மீர் நகரில் அமைந்துள்ள ஒரு செயற்கை ஏரியாகும். செயற்கை ஏரியான அனா சாகர் ஏரி 12 ஆம் நூற்றாண்டின் பிற்பகுதியில் வட இந்தியாவில் இருந்த இராச்சியம் ஒன்றை ஆண்ட பிருத்திவிராச் சௌகான் என்பவரின் தாத்தாவான அர்னாராசா என்றழைக்கப்பட்ட அனாச்சி சௌகான் என்பவரால் கி.பி. 1135 - 1150 ஆண்டில் கட்டப்பட்டு அவருடைய பெயர் சூட்டப்பட்டது. நீர்ப்பிடிப்பு பகுதியானது உள்ளூர் மக்களின் உதவியுடன் கட்டப்பட்டது. அனா சாகர் ஏரி 13 கிலோமீட்டர் பரப்பளவுக்கு விரிந்துள்ளது. ஏரியைச் சுற்றியுள்ள கூடாரங்களை 1637 ஆம் ஆண்டில் சாச்சகான் கட்டினார். தவுலத் பாக் தோட்டம் ஜஹாகாங்கீரால் ஏற்படுத்தப்பட்டது. ஏரிக்கு அருகிலிருந்த ஒரு மலையில் பிரித்தானியர்கள் தங்குவதற்குப் பயன்படும் ஒரு சுற்றுலா மாளிகையும் அமைக்கப்பட்டிருந்தது. ஏரிக்கு நடுவில் படகு மூலம் சென்றடையக்கூடிய ஒரு தீவும் இருக்கிறது. தவுலத் பாக் தோட்டத்திற்குக் கிழக்குப் பகுதியிலிருந்து படகுகளை வாடகைக்கு எடுக்கலாம். ஏரியின் அழகிய காட்சியைப் பிடிக்க சவுப்பட்டி மற்றும் யெட்டி நடைபாதைகள் மற்றும் கூடாரங்களை அடுத்து உள்ளன. அஜ்மீரில் உள்ள மிகப்பெரிய ஏரியான இது 5 சதுரகிலோமீட்டர் அளவுக்கு பெரிய நீர்ப்பிடிப்பு பகுதியைக் கொண்டுள்ளது. ஏரியின் அதிகபட்ச ஆழம் 4.4 மீட்டர்கள் ஆகும். 4,750,000 கனமீட்டர் அளவுக்கு நீர் கொள்ளளவு கொண்டதாக அனா சாகர் ஏரி உள்ளது. ஏரிப்படுகைகளில் உள்ள நீர்பிடிப்புப் பகுதிகளில் புதிய கட்டுமானங்கள் செய்யப்படுவதற்கு இராசத்தான் உயர் நீதிமன்றம் தடை விதித்துள்ளது.
# நீரேற்றம்

வேதியியலில் **நீரேற்றம்** (*Aquation*) என்பது ஒன்று அல்லது அதற்கு மேற்பட்ட ஒருங்கிணைந்த நீா் மூலக்கூறுகளை ஒருங்கிணைக்கும் ஒரு வேதியியல் வினையாகும். உலோக அணைவுச் சேர்மங்களில் எதிா்மின் அயனியானது நீாினால் இடமாற்றம் செய்யப்படும் வினைகளில் இந்த சொற்பதம் உபயோகப்படுத்தப்படுகிறது. எடுத்துக்காட்டாக,  
புரோமோபெண்டாஅமீன் கோபால்ட் (III) பின்வரும் நீரேற்ற வினைக்கு உட்பட்டு உலோக நீரேற்ற கூட்டுமத்தை தருகின்றது:  
:[Co(NH3)5Br]2+ + H2O → [Co(NH3)5(H2O)]3+ + Br−  
இந்த நீரேற்ற வினையில் அமிலம் மற்றும் காரமானது வினையூக்கியாக பயன்படுகிறது. அமில வினையூக்கியில் புரோமைடு புரோட்டானேற்றம் செய்யப்பட்டு சிறந்த வெளியேற்ற குழுவாக மாற்றப்படுகிறது. கார நீரேற்ற வினையானது SN1CB நெறிமுறையால் தொடா்கிறது, இந்த வினையானது அம்மோனியா ஈனியின் புரோட்டானை நீக்கி தொடா்கிறது.  
=
# மயிலம் முருகன் கோயில்

**மயிலம் முருகன் கோயில்** என்பது இந்தியாவின், தமிழ்நாட்டின், விழுப்புரம் மாவட்டம், மயிலம் என்ற ஊரில் உள்ள குன்றில் அமைந்துள்ள ஒரு முருகன் கோயிலாகும்.
# மயிலம் முருகன் கோயில்

## அமைவிடம்

இக்கோயிலானது திண்டிவனத்திலிருந்து பதினைந்து கிலோமீட்டர் தொலைவிலும், பாண்டிச்சேரியிலிருந்து முப்பது கிலோமீட்டர் தொலைவிலும் அமைந்துள்ளது.
கடல் மட்டத்திலிருந்து சுமார் 118 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°07'47.4"N, 79°36'54.1"E (அதாவது, 12.129835°N, 79.615016°E) ஆகும்.
# மயிலம் முருகன் கோயில்

## ஊர்

மயிலம் விழுப்புரம் மாவட்டத்தில் உள்ள சிறிய கிராமம் ஆகும். இங்குள்ள கோயில் சிறிய மலையில் அமைந்துள்ளது. புதுச்சேரிக்கு அருகில் உள்ளது. இது பிராமணர்களுக்கு நன்கொடை அளித்த கிராமமாக இருந்தது.
# மயிலம் முருகன் கோயில்

## கோயில்

நொச்சி மரங்கள் நிறைந்த குன்றில் இந்த முருகன் கோயில் அமைந்துள்ளது.கோயிலில் முருகன் வள்ளி, தெய்வானையுடன் கல்யாணக் கோலத்தில் கிழக்கு நோக்கி காட்சியளிக்கிறார்.
# மயிலம் முருகன் கோயில்

## தொன்மம்

சூரபத்மாவின் கொடூரமான ஆட்சியின் முடிவைக் கொண்டு இந்த தலத்தின் தல வரலாறு தொடங்குகிறது. சூரபூரணரின் கூற்றுப்படி, சூரபத்மா, முருகனுக்கு எதிராளியான அசுரமயோபாயத் தந்திரங்களை எல்லாம் பயன்படுத்தியும் தோல்வியுற்றார். இதன் பிறகு, சூரபத்மன் தன்னை முருகனின் வாகனமாக ஏற்றுக்கொள்ளும்படி கண்ணீர் மல்க வேண்டியதாகப் புராணங்கள் கூறுகின்றன.  
கண்ணீருடனான வேண்டுதலால் மனம் மாறிய முருகக்கடவுள் மயில மலை அருகே வராகா ஆற்றங்கரையில் மயில் வடிவத்தை எடுக்க மிகுந்த உறுதியுடன் தியானம் செய்யும்படி கட்டளையிட்டதாகவும் புராணங்கள் குறிப்பிடுகின்றன. மேலும், சூரபத்மன் தான் அவ்வாறு தவம் செய்து மயில் வடிவத்தைப் பெறும் போது அதே மலையில் முருகன் நிரந்தரமாக இருந்து அருள்புரிய வேண்டும் எனவும் கேட்டுக்கொண்டதாகவும் புராணங்கள் குறிப்பிடுகின்றன. முருகன் அதற்கு இசைவு தெரிவித்ததாகவும், அதனால், இந்த மலை மயிலமலை என்றும் இந்த இடம் மயிலம் என்றும் குறிப்பிடப்படுவதாகத் தல வரலாறுகள் குறிப்பிடுகின்றன.  
முருகனால் போரில் சூரபத்மன் தோற்கடிக்கப்பட்ட போது அவன் மனம் திருந்தி, இறையருள் வேண்டி இந்தப்பகுதிக்கு வந்து மயில் வடிவ மலையாக மாறி கடும் தவம் புரிந்ததாகவும், தவத்தில் மகிழ்ந்து முருகன் அவனுக்கு காட்சி தந்ததாகவும், அப்போது சூரபத்மன் தன்னை முருகனின் வாகனமாக ஏற்றுக் கொள்ள வேண்டும் என முருகனிடம் வேண்டியதாகவும் மற்றொரு புராணத்தகவல் கூறுகிறது. மயில் வடிவ மலையாக இருந்து தான் தவம் புரிந்த இந்த மலைக்கு ‘மயூராசலம்’ எனப் பெயர் விளங்க வேண்டும் எனவும் முருகன் எந்த நாளும் இங்கு வீற்றிருந்து பக்தர்களுக்கு அருள் புரிய வேண்டும் என்றும்
சூரபத்மன் கோரிக்கை வைத்ததாகவும், அதற்கு முருகன் அவனிடம், ‘‘எதிர் காலத்தில் பாலசித்தர் என்பவர் இங்கு தவம் புரிவார். அப்போது உன் விருப்பம் நிறைவேறும்!’’ என்று கூறிவிட்டு மறைந்ததாகவும் கூறப்படுகிறது. பாலசித்தர் தவம் புரியும் காலம் வரையிலும் சூரபத்மன் மலையாக நிலை கொண்டு அங்கு காத்திருந்தான். ‘மயூராசலம்’ என்ற இந்தப் பெயரே பின்னர் மயிலம் என்று மருவியது என்கிறார்கள்.
# மயிலம் முருகன் கோயில்

## நிருவாகம்

மலையுச்சியில் உள்ள கோவில் பொம்மயாபுரம் மடாதிபதியால் சிறப்பாக கட்டப்பட்டது. மலையின் அடிவாரத்தில் உள்ள மடம் கோவில் நிருவாகத்தைக் கவனித்து வருகிறது.
# மயிலம் முருகன் கோயில்

## திருவிழாக்கள்

சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கிலப் புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய விழா நாட்களில் சிறப்பு வழிபாடுகள் நடத்தப்படுகின்றன. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர்.
# மயிலம் முருகன் கோயில்

## திறக்கும் நேரம்

காலை 6 மணி முதல் 1:00மணி வரை,மாலை 4 மணி முதல் இரவு 8 மணி வரை திறந்திருக்கும்.
# மயிலம் முருகன் கோயில்

## போக்குவரத்து வசதிகள்

### வான்வழி

பாண்டிச்சேரி விமான நிலையமே இதன் அருகில் உள்ள விமான நிலையம் ஆகும். பாண்டிச்சேரி விமான நிலையம் இங்கிருந்து 30 கிலோமீட்டர் தொலைவில் உள்ளது. திருச்சிராப்பள்ளி மற்றும் சென்னை விமான நிலையங்கள் இங்கிருந்து முறையே 205 கிலோமீட்டர் மற்றும் 130 கிலோமீட்டர் தொலைவில் அமைந்துள்ளன.
# மயிலம் முருகன் கோயில்

## போக்குவரத்து வசதிகள்

### இருப்புப்பாதை போக்குவரத்து

தெற்கு இரயில்வேயின் சென்னை-திண்டிவனம் முக்கிய இருப்புப்பாதை வழியில் மயிலம் அமைந்துள்ளது.  
மயிலம் புகைவண்டி நிலையம் தினசரி 8 தொடர்வண்டிகளைக் (போக/வர) கையாள்கிறது. தினசரி சராசரியாக 12000 பயணிகளைக் கையாள்கிறது. தினசரி 4 புகைவண்டிகள் இந்த நிலையத்திலிருந்து புறப்பட்டு அல்லது கடந்து செல்கின்றன. அவை பின்வருமாறு பட்டியலிடப்பட்டு உள்ளன.
**மயிலம் வந்து செல்லும் இரயில்களின் நேரம்**  
| 56041 | திருப்பதி பாண்டிச்சேரி பயணிகள் இரயில் | திருப்பதி | பாண்டிச்சேரி |  |
| --- | --- | --- | --- | --- |
| 66045 | சென்னை கடற்கரை விழுப்புரம் | சென்னை கடற்கரை | விழுப்புரம் |  |
| 66046 | விழுப்புரம் மேல்மருவத்துார் பயணிகள் | விழுப்புரம் சந்திப்பு | மேல்மருவத்துார் |  |
| 56042 | பாண்டிச்சேரி திருப்பதி பயணிகள் இரயில் | பாண்டிச்சேரி | திருப்பதி | } |  
இந்த தொடர்வண்டி நிலையம் திருச்சிராப்பள்ளி, சென்னை, மதுரை(335&nbsp;கி.மீ), இராமேஸ்வரம்(575&nbsp;கி.மீ), பெங்களூரு(340&nbsp;கி.மீ), வாரனாசி
(2371&nbsp;கி.மீ) ஆகியவற்றுடனும் இணைக்கப்பட்டுள்ளன.
# மயிலம் முருகன் கோயில்

## போக்குவரத்து வசதிகள்

### சாலைப் போக்குவரத்து

தமிழ்நாடு, ஆந்திரப்பிரதேசம், கர்நாடகா மற்றும் பாண்டிச்சேரி ஆகிய மாநிலங்களின் பல்வேறு பகுதிகளுக்கும் திண்டிவனத்திலிருந்து இடைநில்லாப் பேருந்து வசதிகளும், விரைவுப்பேருந்து வசதிகளும் காணப்படுகின்றது.
# வடசிறுவளூர்

**வடசிறுவளூர் கிராமம்** (*Vadasiruvalur*) இந்தியாவின் தமிழ்நாடு மாநிலம் விழுப்புரம் மாவட்டத்தில் உள்ள சங்கராபுரம் வட்டத்தில் அமைந்துள்ளது. துணை மாவட்டத் தலைமையகமான சங்கராபுரத்திலிருந்து 4 கி.மீ. தொலைவிலும் (வட்டாச்சியர் அலுவலகம்) மாவட்டத் தலைமையகமான விழுப்புரத்திலிருந்து 70 கி.மீ. தொலைவிலும் அமைந்துள்ளது. 2009ஆம் ஆண்டு புள்ளிவிவரங்களின்படி, வடசிறுவளூர் கிராமம் ஒரு கிராம பஞ்சாயத்து ஆகும்.  
தில்லைநாயகி உடனான திருக்கோட்டீசுவரர் திருக்கோவில் அமைந்துள்ளது. ஊரின் வடக்கே வேளியம்மன் ஆலயமும், தெற்கே நாச்சியம்மன் ஆலயமும், மேற்கே பச்சையம்மன் ஆலயமும் எல்லைகளாக அமைந்துள்ளது.  
2011ஆம் ஆண்டு மேற்கொள்ளப்பட்ட மக்கள்தொகை கணக்கெடுப்புத் தகவலின்படி வடசிறுவளூர் கிராமத்தின் இருப்பிடக் குறியீடு அல்லது கிராமக் குறியீடு 633332 ஆகும். கிராமத்தின் மொத்த புவியியல் பரப்பளவு 585.72 எக்டேராகும். வடசிறுவளூரில் மொத்த மக்கள் தொகை 3,081ஆக இருந்தது. இதில் ஆண்கள் 1,510, பெண்கள் 1,571 என இருந்தனர். கிராமத்தின் கல்வியறிவு விகிதம் 62.64% ஆகும். இதில் 72.38% ஆண்கள் மற்றும் 53.28% பெண்கள் கல்வியறிவு பெற்றிருந்தனர். வடசிறுவளூர் கிராமத்தில் சுமார் 750 வீடுகள் இருந்தன.
# பஞ்சப்பள்ளி

**பஞ்சப்பள்ளி** (Panjapalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636812. இது பஞ்சப்பள்ளி ஊராட்சிக்கு உட்பட்டது. இந்த ஊரில்தான் பஞ்சப்பள்ளி அணை கட்டபட்டுள்ளது.
# பஞ்சப்பள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், பாலக்கோட்டில் இருந்து 23 கிலோ மீட்டர் தொலைவிலும் மாரண்டஹள்ளியில் இருந்து 11 கி.மீ. தொலைவிலும் அய்யனார்கோட்டை<nowiki/>யில் இருந்து 18 கி.மீ தூரத்திலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°27'41.2"N 77°56'33.1"E ஆகும்.
# பஞ்சப்பள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரின் மொத்த குடியிருப்புகள் 1578, மொத்த மக்கள் தொகைகள் 6680 ஆகும்.. இதில் 3452 ஆண்களும்,3228 பெண்களும் அடங்குவர்.
# பஞ்சப்பள்ளி

## ஊரில் உள்ள கோயில்கள்

- பஞ்சப்பள்ளி பசுவேஸ்வரர் கோயில்
- பஞ்சப்பள்ளி திருமலை தேவர் கோயில்
- பஞ்சப்பள்ளி கங்காதேவர் கோயில்
# வேதநாயகம் சாமுவேல் அசரியா

**பேராயர் வேதநாயகம் சாமுவேல் அசரியா** (*Bishop Vedanayagam Samuel Azariah*, ஆகத்து 17, 1874 - சனவரி 1, 1945). ஆங்கிலிகன் திருச்சபையின் முதல் இந்திய பிஷப் ஆவார், மேலும் ஆந்திராவில் உள்ள தோர்ணக்கல் மறைமாவட்டத்தின் முதல் ஆயர் ஆவார்..இந்திய கிறித்துவா்களின் முன்னோடியாக விளங்கிய, பிஷப் அசாியாவுக்கும் மகாத்மா காந்திக்குமிடையே ஒரு சிக்கலான உறவு இருந்தது. காந்தியடிகள் அவரை ஒருமுறை பிாிட்டிஷ் காலனிய ஆதிக்கத்திற்குப் பின்தைய இந்தியா்களின் முதலாவது எதிாி எனக் குறிப்பிட்டாா்.
# வேதநாயகம் சாமுவேல் அசரியா

## ஊழியம்

1909 ஆம் ஆண்டில், தனது 35 ஆவது வயதில், ஆங்கிலிகன் பாதிாியாராக நியமிக்கப்பட்டார். YMCA உடன் ஆன தனது பதவிகளை விட்டுவிட்டு, தெலுங்கு மொழியை கற்றுக்கொண்டார். மேலும் தோா்ணக்கல் என்ற இடத்தில் ஒரு மிஷனரியைத் தொடங்கினார். இது உலக நாடுகள் பலவற்றில் பரவலாக பேசப்பட்டது.
# நீலகிரி மலைச்சாலைகள்

**நீலகிரி மலைச் சாலைகள்** *(Nilgiri Ghat Roads)* என்பவை தென்னிந்தியாவின் தமிழ்நாட்டிலுள்ள நீலகிரி மாவட்டத்தில் காணப்படும் மலைச் சாலைகளைக் குறிக்கின்றது. கிட்டத்தட்ட நீலகிரி மாவட்டம் முழுவதும் மேற்குத் தொடர்ச்சி மலைத்தொடரின் ஒரு பகுதியான நீலகிரி மலையில் அமைந்துள்ளது. கருநாடகம் மற்றும் கேரள மாநிலங்களுக்கு தமிழக எல்லையாகவும் நீலகிரி மாவட்டம் திகழ்கிறது. இதன் விளைவாக மூன்று மாநிலங்களில் இருந்தும் சாலை வழியாக நீலகிரி மலையை வந்து அடைய முடியும். இந்த மலைச் சாலைகளில் பெரும்பாலானவை அடர்ந்த வனப்பகுதியாகவும் மற்றும் பல கூர்மையான கொண்டை ஊசி வளைவுகளைக் கொண்ட பாதைகளாகவும் உள்ளன.
# நீலகிரி மலைச்சாலைகள்

## முக்கிய மலைச் சாலைகள்

நீலகிரிக்கு செல்லும் ஐந்து முக்கியமான மலைச் சாலைகள் கீழே தரப்பட்டுள்ளன :.
# நீலகிரி மலைச்சாலைகள்

## முக்கிய மலைச் சாலைகள்

### கோத்தகிரி மலைச்சாலை (மாநில நெடுஞ்சாலை எண் 15)

பாதை: ஈரோடு-கோபிச்செட்டிப்பாளையம்-சத்தியமங்கலம், ஈரோடு மாவட்டம்-மேட்டுப்பாளையம்-அரவேணு-கோத்தகிரி-உதகமண்டலம்  
கோத்தகிரி மலைச்சாலை நீலகிரிக்கு மிகவும் பழமையான ஒரு பாதையாகும். 1819 ஆம் ஆண்டு யான் சல்லிவன் நீலகிரிக்கான தனது கண்டுபிடிப்பு பயணத்தின்போது தேர்ந்தெடுத்த வழியைப் இப்பாதை பின்பற்றுகிறது. மேட்டுப்பாளையம் மற்றும் கோத்தகிரி நகரங்களுக்கு இடையிலான தூரம் 33 கி.மீ.ஆகும். இப்பாதையில் 4 ஊசி முனை வளைவுகள் மட்டுமே உள்ளன. .இந்த பாதை மாநில நெடுஞ்சாலை 15 இன் ஒரு பகுதியாகும். 2012 ஆம் ஆண்டு நிலவரப்படி குன்னூர் மலைச் சாலையை விட இச்சாலை தரமானதாக இருந்தும் கூட மேட்டுப்பாளையத்திலிருந்து ஊட்டிக்குச் செல்ல இப்பாதை சிறிது குறைவாகவே பயணிக்கப்பட்டுள்ளது. குன்னூர் வழியாகச் செல்லும் வழியை விட இவ்வழி சற்று நீண்ட தொலைவையும் கொண்டுள்ளது. கிடைத்திருக்கும் புள்ளிவிவர ரீதியாக நோக்கினால் இச்சாலையில் நிகழும் நிலச்சரிவுகளும் மிகக்குறைவாகும். இந்த வழியிலிருந்து குன்னூருக்குத் திருப்புவது சாத்தியமாகும். அரவேனுவிலிருந்து பாண்டிசோலாவுக்கு ஓர் இணைப்புப் பாதை உள்ளது.  
பயணிகள் கோயம்புத்தூர் மற்றும் சென்னையிலிருந்து ஈரோடு மற்றும் கோபிசெட்டிபாளையம் வழியாக மேட்டுப்பாளையத்தை அடைகிறார்கள்.
# நீலகிரி மலைச்சாலைகள்

## முக்கிய மலைச் சாலைகள்

### குன்னூர் மலைச்சாலை (தேசிய நெடுஞ்சாலை எண் 67)

பாதை: கோயம்புத்தூர்-மேட்டுப்பாளையம்-கல்லாறு-பர்லியாறு-குன்னூர்-உதகமண்டலம்-பைக்காரா ஆறு
கல்லாறு மலைச்சாலை என்றும் இப்பாதை அழைக்கப்படுகிறது. கல்லாறு மற்றும் குன்னூர் ஆறுகளை தொடர்ந்து இச்சாலை செல்வதால் இவ்விரு பெயர்களும் அடையாளமாகின்றன. மலைச்சாலைகளில் அதிகம் பயணம் செய்யப்பட்ட பாதையாக இப்பாதை கருதப்படுகிறது. 14 கொண்டை ஊசி வளைவுகள் கொண்ட இச்சாலையை இந்திய தேசிய நெடுஞ்சாலை ஆணையம் சமீபத்தில் தனது கட்டுப்பாட்டின் கீழ் எடுத்துக்கொண்டது. எனவே இப்பாதை தற்போது தேசிய நெடுஞ்சாலை எண் 181 இன் ஒரு பகுதியாக அடையாளப்படுத்தப்படுகிறது. முன்னதாக நீலகிரி மாவட்ட்த்திற்குள் வாகனங்கள் நுழைய பர்லியாறு கிராமத்தில் நுழைவுவரி வசூலிக்கப்பட்டது.  
இப்பகுதியில் பலத்த மழையால் ஏற்பட்ட நிலச்சரிவு காரணமாக இந்த சாலை 2010 இல் மூடப்பட்டது. அதைத் தொடர்ந்து, இந்திய தேசிய நெடுஞ்சாலை ஆணையம் சாலையை சீரமைத்தது. மீண்டும் ஏற்பட்ட மழை காரணமாக சாலை மீண்டும் அரிக்கப்பட்டது. 2012 ஆம் ஆண்டு நெடுஞ்சாலைத் துறை இந்திய நெடுஞ்சலை ஆணையத்திற்கு எதிராக, சாலையை தொடர்ந்து பராமரிக்காமல் மனித உயிருக்கு ஆபத்து விளைவிக்கும் செயல்களை கையாள்கிறதென குற்றவியல் தண்டனைச் சட்டத்தின் 133 வது பிரிவின் கீழ் குற்றவியல் நடவடிக்கைகளைத் தொடங்க முடிவு செய்தது, சாலையை தொடர்ந்து பராமரிக்காததால் மனித உயிருக்கு ஆபத்து விளைவிக்கும் செயல்களை கையாளுவதாக குற்றம் சாட்டப்பட்டது .
# நீலகிரி மலைச்சாலைகள்

## முக்கிய மலைச் சாலைகள்

### கூடலூர் மலைச்சாலை (தேசிய நெடுஞ்சாலை எண் 212 மற்றும் 67)

பாதை: குண்டுலுபெட்-பந்திப்பூர்-முதுமலை தேசியப் பூங்கா-கூடலூர் (நீலகிரி)-ஊட்டி.
பொதுவாக இப்பாதை மைசூர் மலைச்சாலை அல்லது மைசூர் சாலை என்ற பெயராலும் அழைக்கப்படுகிறது. இது கர்நாடகாவிலிருந்தும் கேரளாவிலிருந்தும் நீலகிரியை சென்றடைய உதவும் முக்கியமான சாலையாகும். கர்நாடகாவிலிருந்து குண்டுலுபெட் நகரத்திற்கு பயணிக்கும் பயணிகள் மைசூர் குண்டுலுபெட் தேசிய நெடுஞ்சாலை எண் 212 வழியாகவும், கேரளாவிலிருந்து பயணிக்கும் பயணிகள் கூடலுர் நகரத்தை கோழிக்கோடு-சுல்தான் பத்தேரி நெடுஞ்சாலை எண் 212 இன் வழியாகவும் நீலகிரியை அட்டைகின்றனர்.  
"மைசூரிலிருந்து முதுமலை தேசிய பூங்கா வழியாக வரும் நீண்ட பாதை விவாதிக்கக் கூடிய அளவுக்கு நீண்ட காட்சிகளைக் கொண்டுள்ளது. அதிகாலையிலோ அல்லது மாலை நேரத்திலோ இப்பாதையில் பயணம் செய்தால் வனவிலங்குகள் குறிப்பாக ஊனுண்ணிகள் கூட சாலையில் உணவு உட்கொள்வதை கண்டிப்பாக நீங்கள் கண்டறிவீர்கள். கூடலூருக்கு அருகில் செல்லச் செல்ல தேயிலைத் தோட்டங்களும் கம்பிரமாக நிற்கும் யூகலிப்டசு மரங்களையும் காண்பீர்கள். பின்னர் நீங்கள் பைகாரா அணை மற்றும் பைகாரா நீர்வீழ்ச்சியைக் கடந்து செல்வீர்கள்” என்ற ஒரு பயணியின் கூற்று இப்பாதையை பற்றிய ஒரு புரிதலைக் கொடுக்கிறது.  
குன்னூர் மலைச்சாலையைப் போலவே 2003-2006 காலத்தில் இந்த பாதை மோசமான நிலையில் இருந்தது. ஊட்டியில் இருந்து கூடலூரை நோக்கிய இந்த பாதை குன்னூர் மலைச்சாலையை உருவாக்கும் அதே தேசிய நெடுஞ்சாலை எண் 67 இன் தொடர்ச்சியாகும். தேசிய நெடுஞ்சாலை எண் 67 கூடலூரில் முடிவடைகிறது. அங்கு இது தேசிய நெடுஞ்சாலை எண் 212 உடன் இணைந்து குண்டுலுப்பெட்டை நோக்கி செல்கிறது.
# நீலகிரி மலைச்சாலைகள்

## முக்கிய மலைச் சாலைகள்

### சிகூர் மலைச்சாலை

::வழித்தடம்: முதுமலை-கல்லட்டி-ஊட்டி
கல்லட்டி மலைச்சாலை என்றும் செங்குத்து மலைச்சாலை என்றும் இப்பாதை அழைக்கப்படுகிறது. முதுமலையில் உள்ள தெப்பக்காடு என்ற இடத்தில் கூடலூர் மலைச்சாலையிலிருந்து குறுகிய வழி கிளை ஒன்று உள்ளது. செங்குத்தானதென்றாலும் கூட இந்த மலைப்பாதையில் சென்றால் தோராயமாக 30 கிலோமீட்டர் தொலைவு குறைகிறது. 36 கொண்டை ஊசி வளைவுகள் கொண்ட இப்பாதையில் குறுகிய சக்கர வாகனங்கள் மட்டும் அனுமதிக்கப்படுகின்றன. இரவு நேரங்களில் பாதை மூடப்படுகிறது.
# நீலகிரி மலைச்சாலைகள்

## முக்கிய மலைச் சாலைகள்

### மஞ்சூர் மலைச்சாலை

பாதை: காரமடை- அத்திக்கடவு- முள்ளி-கெட்டை-மஞ்சூர்- குந்தா அணை- எடக்காடு- லாரன்சு மலை-எமரால்டு குறுக்குத் தெரு— முத்துரை பல்லடா-பெர்ன் மலை- ஊட்டி  
கோயம்புத்தூர் நகர போக்குவரத்து உள்ளூர் வாகனஙகள் ஊட்டி நோக்கிச் செல்லப் பயன்படும் ஒரு சிறிய மலைச்சாலையே மஞ்சூர் மலைச்சாலையாகும். குன்னூர், கோத்தகிரி மலைச்சாலைகள் இரண்டும் மூடப்பட்டிருக்கும் அரிய சந்தர்ப்பங்களில் மாற்றுச் சாலையாக இது பயன்படுத்தப்படுகிறது. மஞ்சுருக்கு கீழே மட்டும் 48 கொண்டை ஊசி வளைவுகள் இப்பாதையில் உண்டு. மலைச்சாலையின் அடிவாரத்தில் 1885 அடி உயரத்திலிருக்கும் கெட்டையில் இரண்டு நீர்மின் நிலையங்கள் உள்ளன . மலைச்சாலையின் மேல்பகுதியான மஞ்சூரிலிருந்து மாவட்ட வழிகள் வழியாக சென்றால் சம அளவு தொலைவில் ஊட்டியும் குன்னூரும் அமைந்துள்ளன .
# நீலகிரி மலைச்சாலைகள்

## நிபந்தனைகள்

சமீபத்திய காலம் வரை நீலகிரி மலைக்குச் செல்லும் அனைத்து சாலைகளும் உயர் பராமரிப்பு செலவினங்களை எதிர்கொள்வதற்கு ஏதுவாக நுழைவு வரி வசூலிக்கும் சாலைகளாக இருந்தன. சில ஆண்டுகளுக்கு முன்பிருந்து சாலைகள் மிகவும் சிறப்பான நிலையில் உள்ளன. இருப்பினும் நிலச்சரிவு காரணமாக இப்பாதை பல நாட்கள் அல்லது வாரங்கள் என மூடப்படுவது இல்லை. அப்படி மூடப்பட்டால் போக்குவரத்து பொதுவாக மற்ற மலைச்சாலை ஒன்றில் திருப்பி விடப்படுகிறது. அரிதான சந்தர்ப்பங்களில் நீலகிரி மலையிலுள்ள அனைத்து வழிகளும் முற்றிலும் துண்டிக்கப்படுவதும் உண்டு. அடிப்படை விநியோக உள்கட்டமைப்புகள் இந்த வழிகளை சார்ந்து இருப்பதால் எந்த சாலையாவது செயல்பாடின்றி மூடப்படும்போது ஏற்படும் அசாதரணமான நிலை பொருள்களின் விலைகளில் பிரதிபலிக்கிறது. பிரதான சுற்றுலா பருவத்தில் மேலே குறிப்பிடப்பட்ட முதல் இரண்டு மலைச்சாலைகளும் ஒருவழிப்பாதைகளாக அறிவிக்கப்படுகின்றன. கோயம்புத்தூரிலிருந்து ஊட்டி மலைக்கு மேலே செல்லும் வாகனங்கள் குன்னூர் வழியாக செல்ல அனுமதிக்கப்படுகின்றன. இதே போல கீழே இறங்கும் வாகனங்கள் கோத்தகிரி வழியாக சோயம்புத்தூர் சென்றடைகின்றன.
# மே தினப் பூங்கா, சென்னை

**மே தினப் பூங்கா** (May Day Park, Chennai) என்பது முன்பு **நேப்பியர் பூங்கா** என்று அழைக்கப்பட்ட, சென்னை சிந்தாதிரிப்பேட்டையில் அமைந்துள்ள ஒரு பூங்கா ஆகும். இந்தப் பூங்காவானது சிந்தாதிரிப் பேட்டையில், துணை மேயர் கபாலமூர்த்தி சாலையில் அமைந்துள்ளது. இது 14.5 ஏக்கர் நிலப்பரப்பைக் கொண்டது. 1950 ஆம் ஆண்டு செப்டம்பர் 13 ஆம் நாள் இப்பூங்கா உருவாக்கப்பட்டது. சென்னை மாநகராட்சி இப்பூங்காவை பராமரித்து வருகிறது. வருடத்தில் எல்லா நாட்களிலும் இப்பூங்கா திறந்துள்ளது.
# மே தினப் பூங்கா, சென்னை

## வரலாறு

1869ஆம் ஆண்டு ஜனவரி 28 ஆம் நாள் சென்னை, மாநகராட்சியானது சிந்தாதிரிப்பேட்டை, மெசர் தொழுவம் அமைந்துள்ள இடத்தில், இப்பூங்காவை அமைக்க முன்மொழிந்தது. இந்தக் கருத்துருவானது சென்னை மாநில அரசுக்கு 1869ம் ஆண்டு ஏப்ரல் 15 ஆம் நாள் அனுப்பப்பட்டது.
# நிலத்தாவரங்கள்

**நிலத்தாவரங்கள்** *(Embryophyta)* , புவியில் வாழும் தாவரவளத்தில் மிகவும் பரவலாகப் பார்க்கும் பசுந்தாவரக் குழுவாகும். இவற்றுக்கும் பசும்பாசிக்கும் பொது மூதாதையுண்டு. இவை இரண்டும் பசும்பாசி கவையான பிராகுமோபிளாஸ்டோபைட்டாவில் தோன்றின. சைகுனேமட்டோபைசியே இவற்றின் உடன்தோன்றலாகும். நிலத்தாவரங்களில் பிரியோபைட்டுகளும் பாலிஸ்பொராஞ்சியோபைட்டுகளும் அடங்கும். வாழும் நிலத்தாவரங்களில் கொம்பு பாசடைகளும் மடற்பாசடைகளும் குமிழ்பாசடைகளும் லைக்கொபைட்டுகளும், பெரணிச் செடிகளும், வித்திலைத் தாவரங்களும், பூக்கும் தாவரங்களும் அடங்கும். நிலத் தாவரங்கள் இருமடிவு உயிர்வாழ்க்கைச் சுழற்சிகள் உள்ளவை. இவை நன்னிர் வகை சாரோபைட்ட எனும் பலகலப் பாசிகளில் இருந்து தோன்றியவை என இப்போது அனைவராலும் ஒப்புக்கொள்ளப்படுகிறது.
# பார்வதிபுரம் (கன்னியாகுமரி மாவட்டம்)

**பார்வதிபுரம்**, தமிழ்நாட்டின் கன்னியாகுமரி மாவட்டம், கல்குளம் வட்டம், ஆளுர் பேரூராட்சிக்குட்பட்ட பகுதியாகும். இது நாகர்கோவில் நகரத்தின் மேற்குப் பகுதியில் உள்ளது. நாகர்கோவில் மையத்திலிருந்து ஐந்து கி.மீ., மற்றும் திருவனந்தபுரத்திலிருந்து 60 கி.மீ தொலைவில் உள்ளது. இது நாகர்கோவிலின் நுழைவாயில் என்று அழைக்கப்படுகிறது. கன்னியாகுளம், ஆலம்பாறை, கிறிஸ்டோபர் நகர், ராஜலட்சுமி நகர், களியன்காடு ஆகியவை பார்வதிபுரத்தின் அருகில் உள்ள ஊர்கள் ஆகும். இவற்றில் *பெருவிளை* பார்வதிபுரத்தின் ஒரு பெரிய பகுதியாகும். திருவனந்தபுரம்வ் தேசிய நெடுஞ்சாலை 47 வழியாக கன்னியாகுமரி மாவட்டத்தின் உள்ள அனைத்துப் பேருந்துகளும் நிறுத்தப்படுகின்றன. 31 ஏ பேருந்து பார்வதிபுரம் சுற்றுவட்டார பேருந்து நிலையம் கிறிஸ்டோபர் பேருந்து நிறுத்தம் அண்ணா பேருந்து நிலையத்துடன் பார்வதிபுரத்தை இணைக்கிறது. இந்த சேவை ஒவ்வொரு 4 நிமிடத்திற்கும் கிடைக்கும்.
# பார்வதிபுரம் (கன்னியாகுமரி மாவட்டம்)

## வரலாறு

திருவாங்கூர் ராணி, பார்வதிபாய் தம்புராட்டி என்பவரின் தென்னிந்தியப் பெயருக்குப் பெயரிடப்பட்டது. முதன்மையாக பிராமணர்களுக்கு விலைச்சலுக்குரிய நிலம் மிகுந்த ஒரு கிராமத்தை வழங்கினார். பிராமணர்கள் சுசீந்திரம் கோவிலில் இருந்து திரும்பி வந்த ராணி மற்றும் அவரது அரச குடும்பத்தை உபசரித்ததினால் இது கிடைக்கப்பெற்றது.
# பார்வதிபுரம் (கன்னியாகுமரி மாவட்டம்)

## கல்வி நிறுவனங்கள்

ஸ்காட் கிறிஸ்துவக் கல்லூரி, பொன்ஜெஸ்லி பொறியியல் கல்லூரி, ஜேம்ஸ் பொறியியல் கல்லூரி புனித சேவியர் கத்தோலிக்க பொறியியல் கல்லூரி வின்ஸ் பொறியியல் கல்லூரி, சன் பொறியியல் மற்றும் தொழில்நுட்ப கல்லூரி ஆகிய கல்லூரிகள் பார்வதிபுரத்திற்கு அருகாமையில் அமைந்துள்ளன.மேலும், பார்வதிபுரத்திலிருந்து 2 கி.மீ. தொலைவில்ஸ்ரீ கிருஷ்ணா பல்தொழில்நுட்பக் கல்லூரி, சன் பல்தொழில்நுட்பக் கல்லூரி, மற்றும் மார்னிங் ஸ்டார் பல்தொழில்நுட்பக் கல்லூரி ஆகிய கல்லூரிகள் அமைந்துள்ளன.
# பார்வதிபுரம் (கன்னியாகுமரி மாவட்டம்)

## வழிபாட்டுத் தலங்கள்

பார்வதிபுரம் அருகே அருள்மிகு முத்தராமன் கோயில், கிராமம் ஸ்ரீ ஸ்ரீ கிருஷ்ணர் கோயில், சுவாமி அய்யப்பன் கோயில் ஆகியவை உள்ளன.
# பாடலாத்ரி நரசிம்மர் கோயில்

**பாடலாத்ரி கோயில்** அல்லது **பாடலாத்ரி நரசிம்ம பெருமாள் கோயில்** என்பது தமிழ்நாடு மாநிலத்தில் செங்கல்பட்டு மாவட்டத்தின் சிங்கபெருமாள்கோவில் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும்.
# பாடலாத்ரி நரசிம்மர் கோயில்

## அமைவிடம்

கடல் மட்டத்திலிருந்து சுமார் 85 மீட்டர் உயரத்தில், என்ற புவியியல் ஆள்கூறுகள் கொண்டு பாடலாத்ரி நரசிம்ம பெருமாள் கோயில் அமைந்துள்ளது.
# பாடலாத்ரி நரசிம்மர் கோயில்

## கட்டிடக்கலை

இக்கோயிலின் மூலவர் நரசிம்மர் (விஷ்ணு); மற்றும் தாயார்
அகோபில வல்லி (இலட்சுமி) ஆவர். பல்லவர் கட்டிடக்கலை முறையில் கட்டப்பட்ட இந்த
நரசிம்மர் கோயில் (சிங்கபெருமாள் கோவில் எனவும் அழைக்கப்படுகிறது) தென்னிந்திய மாநிலமான தமிழ்நாட்டில், சிங்கபெருமாள்கோவிலில் அமைந்துள்ள விஷ்ணு கோயில் ஆகும். நரசிம்மர் மற்றும் அகோபில வல்லி எனும் லட்சுமிக்கு கட்டபட்ட இக்கோயிலில், கல் வெட்டுகள் உள்ளன. இ்க்கோயில் 8ஆம் நூற்றாண்டில் பல்லவர்கள் காலத்தில் கட்டப்பட்டது ஆகும்.
# பாடலாத்ரி நரசிம்மர் கோயில்

## கோயில் நேரம்

இக்கோயிலில், காலை 7 மணி முதல் நண்பகல் 12 மணி வரையிலும், பின்னர் மாலை 4:30 மணி முதல் இரவு 8:30 மணி வரையிலும் கோயில் நடை திறந்திருக்கும். இங்கு நான்கு கால பூசை நடைபெறுகின்றது.
# பாடலாத்ரி நரசிம்மர் கோயில்

## திருவிழாக்கள்

ஏப்ரல்-மே மாதங்களில் சித்திரைத் தேரோட்டமும், நரசிம்ம ஜெயந்தி, பவித்ர உற்சவம், ஆனி (ஜூன்-ஜூலை) மற்றும் மாசி மாத திருவிழா (பிப்ரவரி -மார்ச் மாதங்களில்) ஆகிய முக்கிய விழாக்கள் இக்கோயிலில் கொண்டாடப்படுகின்றன.
# பாடலாத்ரி நரசிம்மர் கோயில்

## பராமரிப்பு

இந்தக் கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் பராமரிக்கப்பட்டு நிர்வகிக்கப்படுகிறது.
# பாடலாத்ரி நரசிம்மர் கோயில்

## தொன்மம்

இந்து தொன்மங்களின்படி, இக்கோயில் பிரம்மாண்ட புராணத்தில் குறிப்பிடப்பட்டுள்ளது. இவ்விடத்தில் விஷ்ணு நரசிம்ம அவதாரத்தில் காட்சி தருகிறார். பிரம்மனிடம் வரம் பெற்ற இரண்யகசிபு, தேவர்களை தொந்தரவு செய்தான். தானே கடவுள் தன்னையே அனைவரும் வணங்கவேண்டும் என்று கட்டளை இட்டான். அவனது மகனான பிரகலாதன், விஷ்ணுவின் தீவிர பக்தனாக இருந்தான். இது இரண்யகசிபுவிற்கு வருத்தத்தை அளித்தது. அவன் பிரகலாதனை தன் வழிக்கு கொண்டுவர முயன்று அதில் தோல்வியடைந்தான். இறுதியில் தன் மகனை பல்வேறு வழிகளில் கொல்ல முயன்றான். ஆனால் விஷ்ணு தன் தெய்வீக ஆற்றலால் பிரகலாதனைக் காப்பாற்றினார். இறுதியில் விஷ்ணு, நரசிம்ம அவதாரம் எடுத்து, தூணிலிருந்து தோன்றினார். நரசிம்மர் சிங்க முகமும் மனித உடலும் கொண்ட வடிவத்தில் இருந்தார். இரண்யகசிபு ஒரு மாலை நேரத்தில் நரசிம்மரின் மடியில் வைத்துக் கொல்லப்பட்டான். அது நிலமும் அல்ல வானமும் அல்ல. அவனைக் கொன்றது மனிதனும் அல்ல மிருகமும் அல்ல. அவனைக் கொன்றும்கூட அவருடைய கோபம் தணியவில்லை, ஆனால் பிரகலாதன், நரசிம்மரை சமாதானப்படுத்த முயன்றான். இக்கோவிலில் உள்ள குளத்தில் குளித்து நரசிம்மர் தன் கோபத்தைத் தணித்துக் கொண்டார் எனப்படுகிறது. அதன் காரணமாக இந்தத் தீர்த்தம் சிவப்பு நிறமானதாகக் கூறப்படுகிறது.
# பாடலாத்ரி நரசிம்மர் கோயில்

## வரலாறு

சிங்கபெருமாள் கோயில், முதலில் ஆழ்வார் நரசிங்கத்தேவர், நரசிங்க விண்ணகர் ஆழ்வார் போன்ற பல்வேறு பெயர்களால் அழைக்கப்பட்டுள்ளது. மூலக் கோயில் பல்லவர்களின் குடைவரை கட்டிடக்கலையில் கட்டப்பட்டதாக நம்பப்படுகிறது. இப்பகுதியில் இதே போன்ற குகைக் கோயில்கள் அவர்களால் கட்டப்பட்டுள்ளன. கோயிலின் சுவர்களில் உள்ள கல்வெட்டுகள் 10–11-ஆம் நூற்றாண்டின் சோழ ஆட்சி காலத்தவையாக உள்ளன. கல்வெட்டுகள் தெலுங்கு, கிரந்தம்  
சிற்றாலயத்தில் உள்ள கருடன் நரசிம்மரை நோக்கியவாறு உள்ளார். மகாமண்டபம், அலங்காரமண்டபம், குறுகிய அர்த்த மண்டபம் ஆகியவற்றைக் கடந்து கருவறை அமைந்துள்ளது. கொடிமரம், கருடர் சன்னதி முன்னால் அமைந்துள்ளது.
# பைனஸ் மரம்

***பைனஸ் ஹேபன்ஸிசஸ்***, பொதுவாக 'அல்போ பைன்' 'என அறியப்படும், பைன் மத்தியதரைக் கடல் இடமாக உள்ளது. மொராக்கோ, அல்ஜீரியா மற்றும் ஸ்பெயின் வடக்கிலிருந்து தெற்கு பிரான்ஸ், இத்தாலி, குரோஷியா, மான்டெனிக்ரோ, [[சிரியா, சிரியாவில் சிரியாவில், சிரியாவில், சிரியாவில், மால்டா, மற்றும் வடக்கு துனிசியாவில்] ]], தெற்கு துருக்கி, ஜோர்டான், இஸ்ரேல், மற்றும் பாலஸ்தீனிய பிரதேசங்கள். இஸ்ரேலில் இது '' 'ஜெருசலேம் பைன்' 'என்று அழைக்கப்படுகிறது.